

Βαρκελώνη - Η πόλη του GAUDI
Ένα ταξίδι στην ιστορία, την τέχνη και την κοσμοπολίτικη κουλτούρα της Καταλονίας!

Εγγυημένες αναχωρήσεις από Θεσσαλονίκη με απευθείας πτήσεις

[bookmark: _Hlk179977939][bookmark: _Hlk179977923][bookmark: _Hlk179977984][bookmark: _Hlk179977852][bookmark: _Hlk180520046]4 ημέρες  05/12, 30/01, 13/02
Η Βαρκελώνη είναι μια πόλη που ζει με ρυθμό όλο τον χρόνο - μια μεσογειακή μητρόπολη όπου η αρχιτεκτονική του Gaudí, οι ζωντανές γειτονιές και η ατμόσφαιρα των πλατειών δημιουργούν ένα ταξιδιωτικό σκηνικό γεμάτο χρώμα και έμπνευση. Από τον χειμώνα έως τις πρώτες μέρες της άνοιξης, μακριά από τις μεγάλες τουριστικές μάζες, η καταλανική πρωτεύουσα αποκαλύπτει το πιο αυθεντικό της πρόσωπο: ήπιο κλίμα ιδανικό για περιπάτους, πολιτισμός που ξεδιπλώνεται σε κάθε γωνιά και μια καθημερινότητα που συνδυάζει τη δημιουργικότητα, την σύγχρονη γαστρονομία και τη μεσογειακή ζεστασιά. Μια συναρπαστική ταξιδιωτική εμπειρία κοσμοπολίτικης γοητείας μάς περιμένει για να ανακαλύψουμε μια πόλη που συνδυάζει μοναδικά την ιστορία με τη σύγχρονη πρωτοπορία. Θα περπατήσουμε στην εμβληματική La Rambla και στη μυστηριακή Γοτθική Συνοικία (Barrio Gótico) με τα στενά μεσαιωνικά δρομάκια, θα θαυμάσουμε την αρχιτεκτονική ιδιοφυΐα του μοντερνισμού στο Passeig de Gràcia και θα αντικρίσουμε το μεγαλείο της Sagrada Familia.  Η περιήγησή μας θα μας φέρει από το Ολυμπιακό Λιμάνι και τις παραθαλάσσιες γειτονιές της Barceloneta, μέχρι τον λόφο Montjuïc με την πανοραμική θέα που κόβει την ανάσα, συνθέτοντας ένα μωσαϊκό από εικόνες που μένουν αξέχαστες. Με απευθείας πτήσεις, προσεκτικά επιλεγμένα ξενοδοχεία με άμεση πρόσβαση στο ιστορικό κέντρο και έμπειρους συνοδούς, το πρόγραμμά μας είναι σχεδιασμένο μέχρι την τελευταία λεπτομέρεια για να σας προσφέρει άνεση, ποιότητα και μια ουσιαστική γνωριμία με την πόλη. Είτε την επισκέπτεστε για πρώτη φορά είτε επιστρέφετε σε αυτήν, σας προσκαλούμε να γνωρίσετε τη Βαρκελώνη αλλιώς: με τον δικό της μοναδικό ρυθμό, γεμάτη εικόνες, ατμόσφαιρα και στιγμές που μένουν για πάντα χαραγμένες στη μνήμη.
Εξασφαλίστε τη θέση σας και ετοιμάστε τις αποσκευές σας...

Ταξιδέψτε μαζί μας γιατί μόνο εμείς σας προσφέρουμε..:
· Απευθείας πτήσεις από το αεροδρόμιο “Μακεδονία” με την εγγύηση της Aegean Αirlines.
· ΔΩΡΟ η αποσκευή 23 κιλών.
· Νέο ανανεωμένο πρόγραμμα.
· Διαμονή σε επιλεγμένα ξενοδοχεία αποκλειστικά στο κέντρο της πόλης, με άριστη σχέση ποιότητας-τιμής.
· Επιλέξαμε τα σημαντικότερα αξιοθέατα για να σας ξεναγήσουμε και παράλληλα υπάρχει ελεύθερος χρόνος  για να τον αξιοποιήσετε με τον τρόπο που επιθυμείτε.
· Night Walk: βραδινή περιπατητική περιήγηση στο ιστορικό κέντρο της Βαρκελώνης.
· Περιήγηση με λεωφορείο όπου θα θαυμάσουμε τα έργα του Antoni Gaudi: Sagrada Familia, Casa Batlló, Casa Milá, το ιστορικό κέντρο με την La Rambla, την γοτθική συνοικία Barrio Gotico, όπως και τις πλατείες Plaza Catalunya και Placa Reial, το Ολυμπιακό Χωριό, το Ολυμπιακό λιμάνι και άλλα σημαντικά σημεία της πόλης.
· Διαθέτουμε τους πλέον έμπειρους και καταξιωμένους ελληνόφωνους ξεναγούς.
· Δυνατότητα ημερήσιας εκδρομής στο Φιγκέρες (Figueres) με επίσκεψη στο μοναδικό μουσείο του Νταλί, και στην γραφική πόλη Τζιρόνα (Girona).
[bookmark: _Hlk180520293]
1η ημέρα: Θεσσαλονίκη - Βαρκελώνη - Night Walk - Las Ramblas - Γοτθική συνοικία
[bookmark: _Hlk180521034]Συνάντηση στο αεροδρόμιο “Mακεδονία” και αναχωρούμε με την πτήση της Aegean για την πρωτεύουσα της Καταλονίας. Με το που φτάνουμε στη Βαρκελώνη, θα συναντήσουμε τον τοπικό μας συνεργάτη και, κατά τη μεταφορά μας προς το ξενοδοχείο, θα πάρουμε τις πρώτες εικόνες και πληροφορίες για την πόλη που θα μας φιλοξενήσει. Μετά την τακτοποίηση στα δωμάτια, ξεκινά η πρώτη μας γνωριμία με τη Βαρκελώνη, μια βραδινή περιπατητική διαδρομή στο ιστορικό της κέντρο. Θα ξεκινήσουμε από τη θρυλική La Rambla, τον πιο χαρακτηριστικό πεζόδρομο της πόλης, και θα περπατήσουμε στα όμορφα στενά δρομάκια της γοτθικής συνοικίας(Barrio Gótico), όπου ο φωτισμένος Καθεδρικός Ναός δημιουργεί μια ατμόσφαιρα που μας ταξιδεύει σε άλλες εποχές. Η βόλτα μας συνεχίζεται στις εμβληματικές πλατείες της περιοχής, όπου ο  φωτογραφικός μας φακός θα καταγράψει το μεγαλείο της Plaça del Rei αλλά και της Plaça Sant Jaume, όπου δεσπόζουν το Δημαρχείο και το Palacio de la Generalitat. Τελικός μας σταθμός η πολυσύχναστη Plaça Reial (Βασιλική Πλατεία), με τα κομψά κτίρια, τα καφέ και τα εστιατόρια που αποτυπώνουν τον αυθεντικό χαρακτήρα της πόλης. Θα έχετε ελεύθερο χρόνο για να απολαύσετε τοπικές γεύσεις, να χαλαρώσετε σε κάποιο από τα ατμοσφαιρικά μπαρ ή να συνεχίσετε τη βραδιά σας όπως επιθυμείτε και να επιστρέψετε στο ξενοδοχείο εξ ιδίων.
2η ημέρα: Βαρκελώνη - Περιήγηση Πόλης - Sagrada Familia - Ολυμπιακό Χωριό 
Η σημερινή μας ξενάγηση ξεκινά από τα πιο εμβληματικά σύμβολα της Βαρκελώνης, τη Sagrada Familia. Θα τη γνωρίσουμε περιμετρικά, παρατηρώντας τις εντυπωσιακές λεπτομέρειες του μεγαλειώδους έργου του Antoni Gaudi, ενός από τα πιο περίπλοκα και χρονοβόρα αρχιτεκτονικά εγχειρήματα παγκοσμίως. Ο Gaudi αφιέρωσε 43 χρόνια στη θεμελίωση αυτού του μνημείου, που σήμερα αποτελεί σημείο αναφοράς για την πόλη. Συνεχίζουμε τη διαδρομή μας με το λεωφορείο στη γνωστή λεωφόρο Passeig de Gràcia, τα «Ηλύσια Πεδία» της Βαρκελώνης. Εκεί θα θαυμάσουμε τα πιο χαρακτηριστικά μοντερνιστικά κτίρια, ανάμεσα τους το Casa Batlló και το Casa Milá (La Pedrera), δύο από τα πιο αναγνωρίσιμα έργα του Gaudi. Στην ίδια λεωφόρο θα δούμε και δημιουργίες άλλων σημαντικών αρχιτεκτόνων της εποχής, όπως των Lluis Domėnech i Montaner,  Puig i Cadafalch και Enric Sagnier, που συνθέτουν ένα μοναδικό αρχιτεκτονικό μωσαϊκό. Η περιήγηση συνεχίζεται προς το Ολυμπιακό Χωριό και το Ολυμπιακό Λιμάνι, πριν φτάσουμε στη Barceloneta, το παλιό ψαροχώρι της πόλης. Εδώ θα έχετε ελεύθερο χρόνο για να δοκιμάσετε την αυθεντική παέγια ή να απολαύσετε έναν περίπατο δίπλα στη θάλασσα. Ανηφορίζοντας προς τον λόφο Montjuïc (λόφο των Εβραίων), θα δούμε το Ολυμπιακό Στάδιο και τις εγκαταστάσεις των Ολυμπιακών Αγώνων του 1992. Ακολουθεί επίσκεψη στο Poble Espanyol, το «Ισπανικό Χωριό», μια ατμοσφαιρική  μικρογραφία της Ισπανίας που κατασκευάστηκε για την Παγκόσμια ‘Εκθεση του 1929. Η ξενάγηση μας ολοκληρώνεται στο κέντρο της Βαρκελώνης, στην Plaza Catalunya, την πιο εμπορική και πολυσύχναστη πλατεία της πόλης. Από εκεί θα φτάσουμε στη Las Ramblas, με την αγορά των λουλουδιών, τους υπαίθριους καλλιτέχνες και ζωγράφους και την αστείρευτη ζωντάνια της. Θα δούμε τη βρύση Rambla Canaletes, όπου σύμφωνα με τον τοπικό μύθο, όποιος πιει νερό θα επιστρέψει ξανά στη Βαρκελώνη. Η διαδρομή μας καταλήγει στην κομψή Plaça Reial, ιδανική για  να απολαύσετε τον καφέ σας ή μια σύντομη στάση πριν την επιστροφή στο ξενοδοχείο.

3η ημέρα: Βαρκελώνη - Girona – Figueres (145χλμ + 145χλμ)
Η σημερινή προαιρετική ολοήμερη εκδρομή μας οδηγεί στο Φιγκέρες (Figueres), την πόλη όπου γεννήθηκε ο Σαλβαδόρ Νταλί. Στην επίσκεψή μας στο μουσείο του, θα δούμε τη μεγαλύτερη συλλογή έργων του παγκοσμίως, με δημιουργίες που καλύπτουν όλη την καλλιτεχνική του πορεία -  από τα νεανικά του χρόνια έως τον θάνατο του. Σε πολλά από τα έργα του εμφανίζεται η Γκαλά, η γυναίκα και μούσα του, που σημάδεψε καθοριστικά την καλλιτεχνική του εξέλιξη. Μετά την επίσκεψη στο μουσείο, θα δούμε και την ξεχωριστή έκθεση κοσμημάτων, η οποία αποτελείται από 37 μοναδικά κομμάτια σχεδιασμένα από τον ίδιο τον Νταλί, μια καθηλωτική συλλογή που αποκαλύπτει μια άλλη, λιγότερο γνωστή πτυχή της πολυσχιδούς ιδιοφΰιας του κορυφαίου δημιουργού. Στη συνέχεια κατευθυνόμαστε προς την Τζιρόνα (Girona), μια γραφική πόλη χτισμένη στις όχθες του ποταμού Onyar. Εκεί, θα θαυμάσουμε τα πανέμορφα ζωγραφιστά σπίτια που καθρεφτίζονται στο νερό, τον εντυπωσιακό Καθεδρικό ναό της πόλης και θα περπατήσουμε στην πρώην εβραϊκή συνοικία, μια από τις καλύτερα διατηρημένες εβραϊκές συνοικίες της Ευρώπης, όπου ζούσαν οι Σεφαρδίτες-οι Εβραίοι της Ισπανίας. Επιστροφή αργά το απόγευμα στη Βαρκελώνη.

4η  ημέρα: Βαρκελώνη - Πτήση Επιστροφής στη Θεσσαλονίκη
Τελευταία μας μέρα στη φημισμένη πόλη αλλά επειδή η πτήση της Aegean είναι το απόγευμα έχουμε χρόνο για μια τελευταία βόλτα. Αφού απολαύσετε το πρωινό σας, μπορείτε να αξιοποιήσετε τον ελεύθερο χρόνο όπως επιθυμείτε, άλλωστε η πόλη προσφέρει αμέτρητες επιλογές για μια όμορφη ολοκλήρωση του ταξιδιού. Σας προτείνουμε να επισκεφθείτε την περίφημη κεντρική αγορά La Boqueria, τη μεγαλύτερη και παλαιότερη αγορά της Ισπανίας. Εκεί θα έχετε την ευκαιρία να δοκιμάσετε τα διάσημα ισπανικά αλλαντικά, το περίφημο Jamón Iberíco de Bellota (Pata Negra), εξωτικά φρούτα, φρέσκα θαλασσινά και μια τεράστια ποικιλία από tapas. Μπορείτε επίσης να επισκεφθείτε το Μουσείο Πικάσο, το οποίο στεγάζει μια συγκλονιστική συλλογή του κορυφαίου ζωγράφου του 20ού αιώνα, ή να κάνετε έναν περίπατο στο πάρκο Ciutadella, που δημιουργήθηκε για την Παγκόσμια έκθεση του 1888 και βρίσκεται δίπλα στην εντυπωσιακή Αψίδα του Θριάμβου (Arc de Triomf). Για όσους θέλουν μια τελευταία πανοραμική εικόνα της πόλης, η ανάβαση με το τελεφερίκ στον λόφο Montjuïc είναι η ιδανική επιλογή. Το μεσημέρι, μεταφορά στο αεροδρόμιο για την απευθείας πτήση επιστροφής στη Θεσσαλονίκη στο αεροδρόμιο “Mακεδονία”.
                                              







Τιμοκατάλογος
	ΑΝΑΧΩΡΗΣΗ
	ΞΕΝΟΔΟΧΕΙΑ
	ΤΙΜΗ ΑΝΑ ΑΤΟΜΟ
	παιδί 
2-12 ετών
	επιβάρυνση
μονόκλινου

	05 - 08/12
4 ημέρες
	Best Auto Hogar 3*
Κεντρικό
	419€
	325€
	+180€

	
	Garbi Milleni 4*
Κεντρικό
	439€
	-
	+190€


[bookmark: _Hlk153291840][bookmark: _Hlk155613569]                               
	ΑΝΑΧΩΡΗΣΗ
	ΞΕΝΟΔΟΧΕΙΑ
	ΤΙΜΗ ΑΝΑ ΑΤΟΜΟ
	παιδί 
2-12 ετών
	επιβάρυνση
μονόκλινου



	30/1 – 02/2
4 ημέρες
	Best Auto Hogar 3*
Κεντρικό
	429€
	395€
	+190€

	
	HCC Regente 4*
Κεντρικό
	439€
	-
	+195€



	ΑΝΑΧΩΡΗΣΗ
	ΞΕΝΟΔΟΧΕΙΑ
	ΤΙΜΗ ΑΝΑ ΑΤΟΜΟ
	παιδί 
2-12 ετών
	επιβάρυνση
μονόκλινου

	13 – 16/2
4 ημέρες
	Hotel Ronda House 3*
Κεντρικό
	419€
	355€
	+145€

	
	Estival Vilamari 4*
Κεντρικό
	449€
	-
	+210€


                          

*Φόροι αεροδρομίων & επίναυλοι καυσίμων (και λοιπά): 165€


Πτήσεις  05-8/12, 30/1-02/2, 13-16/2:
	[image: ]
	ΘΕΣΣΑΛΟΝΙΚΗ – ΒΑΡΚΕΛΩΝΗ    A3560
	15:10 – 17:05

	
	ΒΑΡΚΕΛΩΝΗ – ΘΕΣΣΑΛΟΝΙΚΗ   A3561
	17:55 – 21:30


[bookmark: _Hlk118274656]
Σημειώσεις: 
· Οι τιμές είναι δυναμικές και υπόκεινται συνεχώς σε μεταβολές βάσει της διαθεσιμότητας σε εισιτήρια και ξενοδοχεία και επιβεβαιώνονται μόνο με την κράτηση.
· [bookmark: _Hlk180083418]Η ροή του προγράμματος ενδέχεται να διαφοροποιηθεί χωρίς καμία παράλειψη στα σημεία επισκέψεων.
· Για την πραγματοποίηση των προαιρετικών εκδρομών απαιτείται ελάχιστος αριθμός συμμετεχόντων.

Περιλαμβάνονται:
· Αεροπορικά εισιτήρια με απευθείας πτήσεις της Aegean Αirlines. 
· Αποσκευές ανά άτομο: 1 παραδοτέα αποσκευή έως 23kg + 1 χειραποσκευή 8kg (56x45x25εκ.) και ένα προσωπικό αντικείμενο.
· Διαμονή στο ξενοδοχείο της επιλογής σας με πρωινό.
· Μεταφορές - περιηγήσεις με πολυτελές λεωφορείο σύμφωνα με το πρόγραμμα.
· [bookmark: _Hlk180176427]Έμπειρος αρχηγός-συνοδός.
· Ασφάλεια αστικής ευθύνης και Φ.Π.Α.

[bookmark: _Hlk118274774]Δεν περιλαμβάνονται:
· Φόροι αεροδρομίων & επίναυλοι καυσίμων (και λοιπά): 165€
· [bookmark: _Hlk180400785]Εισιτήρια εισόδων σε μουσεία, αρχαιολογικούς χώρους και αξιοθέατα.
· Φόροι διαμονής ( πληρωτέοι απευθείας από τον πελάτη στο ξενοδοχείο).
· Ακουστικά συστήματα ξεναγήσεων: 10€ το άτομο.
· [bookmark: _Hlk180083040]Όσα δεν αναγράφονται στα «περιλαμβάνονται» ή/και αναγράφονται ως προαιρετικά/προτεινόμενα.

Προαιρετικές υπηρεσίες:
· [bookmark: _Hlk180415912]Προαιρετική εκδρομή Χιρόνα - Φιγκέρες : 80€ ενήλικας, 60€ παιδί έως 12 ετών.
· Προτεινόμενη ταξιδιωτική ασφάλιση: Extra I + Covid: 20€/άτομο, πληροφορίες εδώ | Extra II + Covid: 25€/άτομο, πληροφορίες εδώ

